**SPRENDIMO PROJEKTUI AKTUALIŲ TEISĖS AKTŲ IŠTRAUKOS**

PATVIRTINTA

Lietuvos Respublikos Vyriausybės

1996 m. liepos 15 d. nutarimu Nr. 840

**Atleidimo nuo atsakomybės esant nenugalimos jėgos (force majeure) aplinkybėms taisyklės**

**Bendroji dalis**

1. „Force majeure“ sąvoka apibūdinamos nepaprastos aplinkybės, kurių negalima nei numatyti arba išvengti, nei kuriomis nors priemonėmis pašalinti.

**Pagrindas atleisti nuo atsakomybės**

2. Šalis nėra finansiškai atsakinga už kokių nors įsipareigojimų nevykdymą, jeigu ji sugeba įrodyti, kad:

2.1. nesugebėjo įvykdyti įsipareigojimų dėl nepriklausančios nuo jos kliūties;

2.2. negalima tikėtis, jog sutarties sudarymo metu ji galėjo numatyti tą kliūtį ir jos poveikį gebėjimui vykdyti įsipareigojimus;

2.3. ji negalėjo išvengti ar nugalėti kliūties ar bent jos poveikio.

3. Kliūtis, nurodytas šių taisyklių 2 punkte, gali sukelti šie įvykiai:

3.1. karas (paskelbtas ar nepaskelbtas), pilietinis karas, maištai ir revoliucijos, piratavimas, sabotažas;

3.2. stichinės nelaimės: smarkios audros, ciklonai, žemės drebėjimai, jūrų ar upių potvyniai, žaibai;

3.3. sprogimai, gaisrai, mašinų, gamybinių pastatų ir kurių nors (arba visų) vidaus komunikacijų sunaikinimas;

3.4. boikotai, streikai, lokautai, nespartus darbas kaip streiko forma, gamybinių ar administracinių pastatų užėmimas bei darbo sustabdymas šalies, prašančios atleisti nuo įsipareigojimų, įmonėje;

3.5. teisėti ar neteisėti valstybės valdymo institucijų veiksmai (išskyrus tuos veiksmus, kurių, remdamasi kitomis sutarties nuostatomis, ėmėsi prašanti atleisti nuo atsakomybės šalis, ir tuos, kurie išdėstyti šių taisyklių 4 punkte);

3.6. kitos nenugalimos jėgos.

4. Pagal šių taisyklių 2 punktą ir jeigu sutartyje nėra numatyta kitaip, kliūtimi įvykdyti įsipareigojimus nelaikoma tai, jeigu šalis, prašanti atleisti nuo atsakomybės, neturi valstybės valdymo institucijų išduodamų įgaliojimų, licencijų, leidimo įvažiuoti į Lietuvos Respubliką ar joje gyventi bei kitų dokumentų, kurių reikia sutarčiai vykdyti.

**Pareiga pranešti apie kliūtį įvykdyti įsipareigojimus**

5. Šalis, prašanti atleisti nuo atsakomybės, sužinojusi apie kliūtį bei jos poveikį įsipareigojimų vykdymui, kuo skubiau turi pranešti kitai šaliai apie susidariusią situaciją. Būtina pranešti ir tuomet, kai išnyksta pagrindas nevykdyti įsipareigojimų.

6. Pagrindas atleisti nuo atsakomybės atsiranda nuo kliūties atsiradimo momento arba jeigu apie ją nėra laiku pranešta, nuo pranešimo momento. Laiku nepranešusi, įsipareigojimų nevykdanti šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.

**Atleidimo nuo atsakomybės padariniai**

7. Pagal šias taisykles įsipareigojimų nevykdanti šalis atleidžiama nuo nuostolių atlyginimo, baudų ir kitų sutartyje numatytų sankcijų (išskyrus prievolę mokėti palūkanas) tol, kol egzistuoja pagrindas atleisti nuo atsakomybės.

8. Pagal šias taisykles įsipareigojimų vykdymas atidedamas priimtinam laikotarpiui, be to, kitai šaliai nesuteikiama teisė nutraukti ar anuliuoti sutartį. Nustatant priimtiną laikotarpį, reikia atsižvelgti į įsipareigojimų nevykdančios šalies gebėjimą atnaujinti veiklą ir kitos šalies norą nepriklausomai nuo vėlavimo gauti veiklos rezultatus. Laukdama, kol įsipareigojimų nevykdanti šalis atnaujins veiklą, kita šalis gali sustabdyti savo veiklą.

9. Jeigu pagrindas nevykdyti įsipareigojimų išlieka ilgiau, negu numatė šalys (jos turi numatyti konkretų priimtiną laikotarpį), arba (kai šis laikotarpis nenustatytas) ilgiau, negu logiškai priimtina, bet kuri šalis pranešusi turi teisę nutraukti sutartį.

10. Kiekviena šalis gali pasilikti tai, ką, vykdydama sutartį, gavo iki jos nutraukimo. Kiekviena šalis turi atsiskaityti kitai šaliai dėl neteisingo praturtėjimo vykdant sutartį. Skirtumas sumokamas nedelsiant.

Patvirtinta

Lietuvos Respublikos Vyriausybės

2010 m. liepos 21 d. nutarimu Nr. 1107

**VALSTYBĖS PARAMOS UŽ ŽALĄ, PATIRTĄ DĖL EKSTREMALIOSIOS SITUACIJOS, TEIKIMO TVARKOS APRAŠAS**

**I. BENDROSIOS NUOSTATOS**

1. Valstybės paramos už žalą, patirtą dėl ekstremaliosios situacijos, teikimo tvarkos aprašas (toliau – Aprašas) reglamentuoja valstybės paramos už žalą, patirtą dėlekstremaliosios situacijos, teikimągyventojams, ūkio subjektams ir kitoms įstaigoms.

2. Aprašo nuostatos netaikomos teikiant valstybės paramą žemės ūkio veiklos subjektams už patirtą žalą ir nuostolius žuvus ar nukentėjus augalų pasėliams dėl stichinių meteorologinių reiškinių, nuo kurių draudimo įmonės draudžia.

3. Apraše vartojama sąvoka „žala“ – gyventojo, ūkio subjekto ir kitos įstaigosturto netekimas arba sužalojimas, turėtos išlaidos (tiesioginiai nuostoliai) ekstremaliųjų situacijų metu. Kitos Apraše vartojamos sąvokos apibrėžtos Lietuvos Respublikos civilinės saugos įstatyme (Žin., 1998, Nr. [115-3230](https://www.e-tar.lt/portal/lt/legalAct/TAR.C15592B096FA%22%20%5Ct%20%22_blank); 2009, Nr. [159-7207](https://www.e-tar.lt/portal/lt/legalAct/TAR.82ED30165077)) ir kituose teisės aktuose.

2017-ųjų metų derliaus draudimo produktai

1. 2017-aisiais metais draudžiamos šios augalų grupės:

* Javai – žieminiai ir vasariniai kviečiai, žieminiai ir vasariniai kvietrugiai, žieminiai ir vasariniai rugiai, žieminiai ir vasariniai miežiai, avižos, grikiai.
* Aliejiniai augalai – žieminiai ir vasariniai rapsai, žieminiai ir vasariniai rapsiukai, aliejiniai linai, garstyčios;
* Kukurūzai - šiais metais kukurūzai grūdams ir kukurūzai silosui apjungti į vieną augalų grupę „kukurūzai“;
* Bulvės – pramoninės ir krakmolui;
* Cukriniai runkeliai;
* Ankštiniai augalai – žirniai, pupos, vikiai, lęšiai, lubinai bei mišiniai;
* Pluoštiniai augalai (šiais metais žemdirbių pageidavimu įvesta papildoma augalų grupė) -pluoštinės kanapės ir pluoštiniai linai.

2. Pasikeitė draudimo produktų pavadinimų sistema.

Draudžiamos rizikos išliko tos pačios, kaip ir praeitais metais:

* Kruša (K);
* Liūtis (L);
* Audra (A);
* Iššalimas (I);
* Stichinė sausra (S).

2017 metų derliaus pasėlius žemdirbiai galės drausti tik nuo krušos (draudimo paketas Secufarm LT1).
Anksčiau, draudžiant žemdirbiui savo kukurūzus nuo krušos, liūties, audros ir stichinės sausros, draudimo paketas vadinosi „Secufarm LT 5 kukurūzai“. Šiais metais draudimas nuo išvardintų rizikų vadintųsi „Secufarm LT 4 K-A-L-S kukurūzai“ kur Secufarm – produkto linijos pavadinimas, LT – šalies indeksas, 4 – apdraustų rizikų skaičius, raidės K,A,L,S – pirmosios rizikų pavadinimo (kruša, liūtis, audra ir stichinė sausra) raidės.

3. Draudimo įmokos tarifo apskaičiavimas.

Draudimo įmokos tarifas priklauso nuo to, kurioje seniūnijoje yra draudžiamas žemės sklypas. Anksčiau pasitaikydavo, jog bendrovei draudimo įmokos vienos augalų rūšies sklypams būdavo apskaičiuojamos pagal skirtingus įmokų tarifus, nes laukai priklausydavo skirtingoms seniūnijoms. Įmoka už kiekvieną naujai pateiktą draudimui sklypą buvo apskaičiuojama pagal seniūnijos, kuriai priklauso sklypas, tarifą.

Šiais metais draudimo įmokai apskaičiuoti naudojamas „Apskaičiuotas įtrauktų seniūnijų aritmetinis tarifo vidurkis kiekvienai draudžiamai rizikai“, kuris įrašomas į draudimo sutartį ir išlieka įmokos apskaičiavimo pagrindu einamiesiems metams.
Draudimo įmokos tarifas nesikeičia, jei naujai deklaruojamas (pateikiamas draudimui) sklypas priklauso naujai seniūnijai, kurios tarifas nebuvo įtrauktas, skaičiuojant tarifo vidurkį einamiesiems metams.
Draudžiamos augalų rūšies draudimo įmokos tarifas pasikeitus metams atnaujinamas kiekvienais metais pagal draudžiamas seniūnijas  bei bazinių tarifų pasikeitimą.

4. Draudimo sąlygos

a.   Draudėjas kiekvienai draudžiamai augalų grupei turi pasirinkti fiksuotą atsėjimo nuostolių atlyginimo dydį. Šio dydžio reikšmė gali būti 15 arba 25 proc. Fiksuotas atsėjimo nuostolių atlyginimo dydis taikomas apskaičiuojant draudimo išmoką (šį dydį padauginant iš pažeisto ploto bei 1 ha draudimo sumos), kai žalų vertinimo ekspertai priima sprendimą atsėti sklypą ar jo dalį dėl iššalimo, liūties ar krušos padarytų nuostolių.

b.   Rapsų bei ankštinių augalų pasėlių išgulimo rizika nėra draudžiamasis įvykis.

c.   Stovinčio vandens padaryti nuostoliai pasėliams nėra apdrausti (išskyrus atvejus, kai vanduo pavasarį stovi laukuose dėl to, jog žemė dar įšalusi).

d.   Jei draudimo ekspertai kartu su draudėju ar jo atstovu priėmė sprendimą, jog pasėlius po žiemos dėl iššalimo rizikos pasireiškimo būtina atsėti, už šiuos pasėlius bus išmokėta draudimo išmoka bei grąžinta 20 proc. sumokėtos draudimo įmokos, jei buvo apdrausta Secufarm LT4 K-A-L-I draudimo paketu, ir 40 proc. draudimo įmokos, jei buvo apdrausta Secufarm® LT5 K-A-L-I-S draudimo paketu.

e.   Mažų plotų franšizės taikymui įvedamas papildomas apribojimas “bet ne daugiau kaip 5 ha” (§ 8 Pkt. 4 SDRDS13)

f.    Pluoštiniai augalai (pluoštinės kanapės ir pluoštiniai linai) gali būti draudžiami tik nuo krušos. Draudimo apsauga baigiasi su augalų nupjovimu (kanapės) arba kai augalai nebeleidžia šaknų dirvoje.
g.   Ankštiniai augalai gali būti draudžiami tik nuo krušos.

h.   Papildomas bulvių draudimas nuo kokybių derliaus praradimų (§ 12 SDRDS13) Secufarm LT3 K-A-L atveju įtrauktas obligatoriškai (automatiškai), Secufarm LT1 atveju – reikia papildomai pasirinkti (nurodyti paraiškoje).

© 2016 VEREINIGTE HAGEL - pasėlių draudimo bendrovė

<http://www.paseliudraudimas.lt/draudimoproduktai.html>

PATVIRTINTA
Lietuvos Respublikos Vyriausybės
2006 m. kovo 9 d. nutarimu Nr. 241
(Lietuvos Respublikos Vyriausybės
2015 m. spalio 14 d. nutarimo Nr. 1063
redakcija)

**EKSTREMALIŲJŲ ĮVYKIŲ KRITERIJų sąrašas**

| Padarinys | Įvykio apibūdinimas  | Kriterijai |
| --- | --- | --- |
| matavimo vienetas | įvertinimas, dydis, kritinė riba |
| **I. ĮVYKIS, DĖL KURIO NUKENTĖJO ŽMOGUS** |
| 1. Žūtis (mirtis) | 1.1. užkrečiamoji liga1  | žmonių skaičius | ≥ 1 |
|   | 1.2. branduolinis2 ir (ar) radiologinis3 incidentas ar avarija | žmonių skaičius | ≥ 1 |
|   | 1.3. pavojingos cheminės medžiagos ir (ar) mišinio (preparato)4 patekimas į aplinką  | žmonių skaičius | ≥ 1 |
|   | 1.4. gaisras  | žmonių skaičius | ≥ 5  |
|   | 1.5. teroro aktas  | žmonių skaičius | ≥ 1 |
|   | 1.6. kitas gamtinis5, techninis6, ekologinis7 ar socialinis8 įvykis | žmonių skaičius | ≥ 3 |
| 2. Sutrikdyta sveikata | 2.1. užkrečiamosios ligos atvejis, protrūkis9, epidemija9 arba koks nors kitas biologinės kilmės įvykis, kuris gali greitai išplisti ar sunkiai paveikti visuomenės sveikatą savivaldybės teritorijoje ir kuriam reikia koordinuoto tarpinstitucinio atsako  | faktas | yra |
|   | 2.2. branduolinis ir (ar) radiologinis incidentas ar avarija | žmonių skaičius | ≥ 1 |
|   | 2.3. pavojingos cheminės medžiagos ir (ar) mišinio (preparato) patekimas į aplinką | žmonių skaičius | ≥ 3 |
|   | 2.4. gaisras | žmonių skaičius | ≥ 10; arba ≥ 5 ir yra žuvusiųjų  |
|   | 2.5. teroro aktas  | žmonių skaičius | ≥ 1 |
|   | 2.6. kitas gamtinis, techninis, ekologinis ar socialinis įvykis | žmonių skaičius | ≥ 6; arba≥ 3 ir yra žuvusiųjų    |
| **II. ĮVYKIS, DĖL KURIO SUTRIKDYTOS GYVENTOJŲ SOCIALINĖS SĄLYGOS** |
| 3. Neplanuotas transporto eismo nutraukimas | 3.1. kelių transporto priemonių eismo nutraukimas magistraliniuose keliuose10, jeigu nėra apylankos ar galimybės ją įrengti | nutraukimo trukmė, val. | ≥ 4 |
|   | 3.2. kelių transporto priemonių eismo nutraukimas krašto keliuose10 , jeigu nėra apylankos ar galimybės ją įrengti  | nutraukimo trukmė, val. | ≥ 8 |
|   | 3.3. kelių transporto priemonių eismo nutraukimas rajoniniuose keliuose10, jeigu nėra apylankos ar galimybės ją įrengti  | nutraukimo trukmė, val. | ≥ 48 |
|   | 3.4. kelių transporto priemonių eismo nutraukimas miesto gyvenamosios vietovės gatvėje10, jeigu nėra apylankos ar galimybės ją įrengti | nutraukimo trukmė, val. | ≥ 4 |
|   | 3.5. geležinkelių transporto eismo nutraukimasviešojoje geležinkelių infrastruktūroje, jeigu nėra galimybės vežti keleivių ir krovinių geležinkelių transportu | nutraukimo trukmė, val. | ≥ 6 |
|   | 3.6. oro transporto eismo nutraukimas, jeigu bent viename Lietuvos oro uoste nėra galimybės vežti keleivių ir krovinių oro transportu | nutraukimo trukmė, val. | ≥ 6 |
|   | 3.7. vandens transporto eismo nutraukimas Klaipėdos valstybiniame jūrų uoste, jeigu nėra galimybės vežti keleivių ir krovinių vandens transportu | nutraukimo trukmė, val. | ≥ 12 |
| 4. Neplanuotas energetikos, komunalinių, ryšių paslaugų, Lietuvos nacionalinio radijo ar televizijos transliavimo nutraukimas gyventojams ar vartotojams | 4.1. elektros energijos tiekimo nutraukimas vartotojui11, kuriam suteikta pirma (I) elektros energijos patikimumo kategorija (būtinas nenutrūkstamas aprūpinimas elektros energija) | nutraukimo trukmė, val. | ≥ 24 |
| 4.2. elektros energijos tiekimo nutraukimas daugiau kaip 20 000 gyventojų arba 1/4 savivaldybės teritorijos gyventojų | nutraukimo trukmė, val. | ≥ 24 |
| 4.3. šilumos tiekimo nutraukimas per šildymo sezoną nenutrūkstamo aprūpinimo šiluma vartotojams12 | nutraukimo trukmė, val. | ≥ 24 |
|   | 4.4. šilumos tiekimo nutraukimas per šildymo sezoną daugiau kaip 3 000 gyventojų arba 1/4 savivaldybės teritorijos gyventojų | nutraukimo trukmė, val. | ≥ 24 |
|   | 4.5. gamtinių dujų tiekimo nutraukimas vartotojui, kuriam dujos tiekiamos nenutrūkstamai13 | nutraukimo trukmė, val. | ≥ 24 |
|   | 4.6. gamtinių dujų tiekimo nutraukimas daugiau kaip 20 000 gyventojų arba 1/4 savivaldybės teritorijos gyventojų | nutraukimo trukmė, val. | ≥ 24 |
|   | 4.7. geriamojo vandens tiekimo nutraukimas stacionarinei asmens sveikatos priežiūros įstaigai, socialinės globos namams, ūkio subjektui ar įstaigai, teikiančiai formaliojo mokymo paslaugas | nutraukimo trukmė, val. | ≥ 24 |
|   | 4.8. geriamojo vandens tiekimo nutraukimas daugiau kaip 5 000 gyventojų  | nutraukimo trukmė, val. | ≥ 24 |
|   | 4.9. nuotekų šalinimo nutraukimas daugiau kaip 20 000 gyventojų  | nutraukimo trukmė, val. | ≥ 24 |
|   | 4.10. pagalbos skambučių14 priėmimo sutrikimas, kai dėl to negalima iškviesti pagalbos tarnybos14  | sutrikimo trukmė, val. | ≥ 1 |
|   | 4.11. interneto ryšio nutraukimas daugiau kaip 1/3 savivaldybės vartotojų arba daugiau kaip 100 000 vartotojų | nutraukimo trukmė, val. | ≥ 6 |
|   | 4.12. viešųjų fiksuotojo telefono ryšio paslaugų15 teikimo nutraukimas daugiau kaip 1/3 savivaldybės vartotojų arba daugiau kaip 25 000 vartotojų  | nutraukimo trukmė, val. | ≥ 5 |
|   | 4.13. viešųjų judriojo telefono ryšio paslaugų15 teikimo nutraukimas daugiau kaip 1/3 savivaldybės vartotojų arba daugiau kaip 25 000 vartotojų | nutraukimo trukmė, val. | ≥ 5  |
|   | 4.14. Lietuvos nacionalinio radijo ar televizijos transliavimo nutraukimas daugiau kaip 100 000 gyventojų | nutraukimo trukmė, val. | ≥ 3 |
| 5. Gyvenamojo ar kitos paskirtiespastato, statinio arba jo konstrukcijos visiškas ar dalinis sugriovimas | 5.1. gyvenamojo ar kitos paskirties pastato, statinio arba jo konstrukcijos visiškas ar dalinis sugriovimas, kai neatidėliotinai reikia suteikti gyvenamąją vietą žmonėms | žmonių skaičius | ≥ 10 |
| **III. ĮVYKIS, DĖL KURIO PADARYTAS POVEIKIS APLINKAI** |
| 6. Miškams | 6.1. įvykis dėl geologinio, meteorologinio ar hidrologinio reiškinio | bendras pažeistas medienos tūris, kub. m | ≥ 0,5 mln. |
| 6.2. spyglius ar lapus graužiančių miško kenkėjų masinio dauginimosi židinys | bendras pažeistas plotas, ha | ≥ 1 000 |
|   | 6.3. medžių liemenų kenkėjų masinio dauginimosi židinys | bendras pažeistas medienos tūris, kub. m | ≥ 0,03 mln. |
|   | 6.4. medžių ligos židinys | bendras pažeistas plotas, ha | ≥ 1 |
|   | 6.5. pavojingos cheminės medžiagos ir (ar) mišinio (preparato)patekimas | bendras užterštas plotas, ha | ≥ 1 |
|   | 6.6. branduolinė ir (ar) radiologinė avarija, kai į aplinką patenka radioaktyviosios medžiagos | faktas | yra |
|   | 6.7. gaisras, kurio plitimas kelia pavojų miškams (parkams, miško masyvams) | bendras pažeistas plotas, ha | ≥ 25 |
|   | 6.8. kenksmingųjų organizmų16 židinys  | bendras pažeistas plotas, ha | ≥ 1 |
| 7. Vandens telkiniams | 7.1. pavojingos cheminės medžiagos ir (ar) mišinio (preparato) patekimas, kai padaroma nuolatinė ar ilgalaikė žala upei ar kanalui, upės deltai, jūros pakrantei ar atvirai jūrai, ežerui ar tvenkiniui, požeminiam vandens šaltiniui ar požeminiam vandeningajam sluoksniui | pavojingos cheminės medžiagos ir (ar) mišinio (preparato) kiekis, t | ≥ 1 |
| 7.2. branduolinė ir (ar) radiologinė avarija, kai į vandens telkinį patenka radioaktyviosios medžiagos | faktas | yra |
| 8. Žemės paviršiui ir (ar) gilesniems jos sluoksniams  | 8.1. radiologinė ir (ar) branduolinė avarija, kai ant žemės paviršiaus ir (ar) į gilesnius jos sluoksnius patenka radioaktyviosios medžiagos | faktas | yra |
|   | 8.2. užkrečiamosios, labai pavojingos žemės ūkio ligos židinys dirvožemyje  | bendras pažeistas plotas, ha | ≥ 1 |
|   | 8.3. pavojingos cheminės medžiagos ir (ar) mišinio (preparato) patekimas į žemės paviršių ir (ar) gilesnius jos sluoksnius | pavojingos cheminės medžiagos ir (ar) mišinio (preparato) kiekis, t  | ≥ 5 |
|   | 8.4. geologinis, meteorologinis ar hidrologinis reiškinys | bendras pažeistas plotas, ha | ≥ 1 |
|   | 8.5. neeksploatuojamo durpyno ir (ar) durpingos pievos degimas, smilkimas | bendras pažeistas plotas, ha | ≥ 2  |
|   | 8.6. eksploatuojamo durpyno degimas, smilkimas | bendras pažeistas plotas, ha | ≥ 0,5 |
| 9. Aplinkos orui | 9.1. radiologinė ir (ar) branduolinė avarija, kai į aplinką patenka radioaktyviosios medžiagos | faktas | yra |
|   | 9.2. sieros dioksido, azoto dioksido ar ozono koncentracija aplinkos ore lygi pavojaus slenksčiui17 arba jį viršija  | faktas | yra |
|   | 9.3. anglies monoksido ar kietųjų dalelių KD10 koncentracija (KD10 – vidutinė paros koncentracija) aplinkos ore lygi ribinei vertei17  arba ją viršija  | kartai | ≥ 20 |
| 10. Žemės ūkio ar kitiems laukiniams augalams | 10.1. vabzdžių antplūdis | bendras pažeistas plotas, ha | ≥ 100 |
|   | 10.2. vienos rūšies kenksmingųjų organizmų židinys pasėliuose, kituose augaluose | bendras pažeistas plotas, ha | ≥ 3 |
|   | 10.3. pavojingos cheminės medžiagos ir (ar) mišinio (preparato) patekimas | faktas | yra |
|   | 10.4. meteorologinis ar hidrologinis reiškinys, sukėlęs žemės ūkio augalų žūtį | bendras pažeistas plotas, ha | ≥ 10 |
| 11. Gyvūnams | 11.1. gyvūnų ligos protrūkis18 | faktas | yra |
|   | 11.2. ypač pavojinga gyvūnų užkrečiamoji liga19, oficialiai patvirtinta kaimyninės valstybės administraciniame vienete, kuris ribojasi su Lietuvos Respublika | faktas | yra |
|   | 11.3. ypač pavojinga gyvūnų (išskyrus paukščius ir žuvis) užkrečiamoji liga, oficialiai patvirtinta Lietuvos Respublikos teritorijoje  | nugaišęs ūkinis gyvūnas, vnt. | ≥ 1 |
|   | 11.4. ypač pavojinga paukščių užkrečiamoji liga, oficialiai patvirtinta Lietuvos Respublikos teritorijoje | nugaišę paukščiai, vnt. | ≥ 1 |
|   | 11.5. neįprastas žuvų gaišimas 1 ha plote | žuvų skaičius, vnt. | ≥ 500  |
|   | 11.6. vertingų žuvų, įrašytų į Lietuvos raudonąją knygą, gaišimas | žuvų skaičius, vnt. | ≥ 10 |
| 12. Saugomoms teritorijoms (draustiniams, regioniniams ir nacionaliniams parkams, rezervatams) | 12.1. techninis, ekologinis ar socialinis įvykis, dėl kurio pažeista saugoma teritorija | plotas, ha | ≥ 0,5 |
| 12.2. gaisras 1/3 saugomos teritorijos ploto | faktas | yra |
| **IV. KITAS, PIRMIAU NEPAMINĖTAS, ĮVYKIS** |
| 13. Reikia pasitelkti ir koordinuoti civilinės saugos sistemos pajėgas | 13.1. masinis užsieniečių antplūdis į Lietuvos teritoriją, kai Lietuvos Respublikos valstybės siena kertama nenustatytose vietose, nenustatytu laiku ar nenustatyta tvarka, vienos Valstybės sienos apsaugos tarnybos prie Lietuvos Respublikos vidaus reikalų ministerijos užkardos veikimo teritorijoje | žmonių skaičius per parą  | ≥ 30 |
|   | 13.2. riaušės laisvės atėmimo vietoje ar grupinis pasipriešinimas laisvės atėmimo vietos administracijai, kai vyksta pogromai, padegimai, įkaitų grobimai ir kitokie tyčiniai veiksmai, taip pat laisvės atėmimo vietoje laikomų asmenų pabėgimas, įkaitų paėmimas ar kitokie tyčiniai veiksmai, šiurkščiai pažeidžiantys laisvės atėmimo vietų vidaus tvarką | teisės pažeidėjų skaičius | ≥ 20 |
| 14. Kyla pavojus žmogaus gyvybei, sveikatai, turtui ir (ar) aplinkai | 14.1. įvykis, keliantis pavojų užsienio valstybių diplomatinėms atstovybėms, konsulinėms įstaigoms Lietuvos Respublikoje | faktas | yra |
|   | 14.2. nustatytas paliktasis jonizuojančiosios spinduliuotės šaltinis20 ar radionuklidais užterštas objektas  | faktas | yra |
|  | 14.3. pavojingos cheminės medžiagos ir (ar) mišinio (preparato) patekimas į gyvenamąją aplinką, kai viršijama paros didžiausia leidžiama koncentracija21 | kartai | > 1 |
|  | 14.4. įtartinas radinys – vokas, paketas, balionas, konteineris ar indas su pavojinga chemine medžiaga ir (ar) mišiniu (preparatu) arba neaiškios kilmės (nenustatyta) medžiaga | faktas | yra |
|   | 14.5. grasinimas įvykdyti teroro aktą  | faktas | yra |
|   | 14.6. rastas sprogmuo | faktas | yra |
|   | 14.7. orlaivio avarija | faktas | yra |
|   | 14.8. laivo avarija vidaus vandenų keliuose ar Lietuvos Respublikos teritorinėje jūroje | faktas | yra |
|   | 14.9. pastato (statinio arba jo konstrukcijos), kai užstatoma didesnė nei 5 000 kv. m teritorija arba kai jame vienu metu gali būti 50 ar daugiau žmonių, visiškas ar dalinis sugriovimas | faktas | yra |
|   | 14.10. kitas nepaminėtas gamtinis, techninis, ekologinisar socialinisįvykis | žmonių skaičius | ≥ 50 |
| 15. Kyla pavojus nekilnojamajai kultūros vertybei | 15.1. gamtinio, techninio, ekologinio ar socialinio įvykio poveikis nekilnojamajai kultūros vertybei, kai kyla jos praradimo grėsmė | faktas | yra |
| 16. Kyla pavojus pavojingajam ar valstybinės reikšmės objektui | 16.1. gamtinis, techninis, ekologinis ar socialinis įvykis pavojingajame ar valstybinės reikšmės objekte22 | faktas | yra |
|   | 16.2. pavienių asmenų ar asmenų grupės veiksmai, kuriais siekiama sutrikdyti valstybinės reikšmės objektų funkcionavimą ir (ar) veiklą | faktas | yra |
| 17. Kyla pavojus valstybės saugumui | 17.1. užsienio valstybės karinių vienetų skaičiaus pasienio teritorijose padidėjimas, veiksmų suaktyvėjimas, karinės galios demonstravimas prie Lietuvos Respublikos valstybės sienos | faktas | yra |
|   | 17.2. nesankcionuotas užsienio valstybės ginkluotųjų pajėgų Lietuvos Respublikos valstybės sienos kirtimas | faktas | yra |
|   | 17.3. asmenų ar asmenų grupių neteisėti ir (ar) ginkluoti veiksmai, nukreipti prieš valstybės suverenitetą, konstitucinę santvarką  | faktas  | yra |
|   | 17.4. pasienio sargybos, valstybės sienos apsaugos objekto apšaudymas ar užpuolimas | faktas | yra |

5Gamtinisįvykis – geologinis reiškinys (žemės drebėjimas, karstinis reiškinys, nuošliauža, sufozinis reiškinys), stichinis meteorologinis reiškinys, katastrofinis meteorologinis reiškinys, stichinis hidrologinis reiškinys, katastrofinis hidrologinis reiškinys, vabzdžių antplūdis.

PATVIRTINTA

Lietuvos Respublikos aplinkos ministro

2011 m. lapkričio 11 d. įsakymu Nr. D1-870

**STICHINIŲ, KATASTROFINIŲ METEOROLOGINIŲ IR HIDROLOGINIŲ REIŠKINIŲ RODIKLIAI**

| Reiškiniai  | Rodikliai  |
| --- | --- |
| matavimo vienetas  | įvertinimas, dydis, kritinė riba  |
| 1.  | Stichinis meteorologinis reiškinys1:  |   |
| 1.1.  | Labai smarkus vėjas  | maksimalus vėjo greitis, m/s  | 28–32  |
| 1.2.  | Labai smarkus lietus  | kritulių kiekis, mm; trukmė, val. | 50–80; 12 |
| 1.3.  | Ilgai trunkantis labai smarkus lietus  | kritulių, iškritusių per 5 paras ir trumpiau, kiekis viršija mėnesio standartinę klimato normą, kartai  | 2–3  |
|  |  |  |  |
|  |  |  |  |
| 2.  | Katastrofinis meteorologinis reiškinys2:  |
| 2.1.  | Uraganas  | maksimalus vėjo greitis, m/s  | ≥33  |
| 2.2.  | Labai smarkus lietus  | kritulių kiekis, mm; trukmė, val. | >80; 12 |
| 2.3.  | Ilgai trunkantis labai smarkus lietus  | kritulių, iškritusių per 5 paras ir trumpiau, kiekis viršija mėnesio standartinę klimato normą, kartai  | >3  |

1,2,3,4 Stichinis/katastrofinis meteorologinis ar hidrologinis reiškinys – reiškinys, pasiekęs ar viršijęs nustatytus rodiklius. Lietuvos hidrometeorologijos tarnyba prie Aplinkos ministerijos rengia ir teikia perspėjimus teisės aktų nustatyta tvarka, kai numatomas stichinis/katastrofinis meteorologinis ar hidrologinis reiškinys ar jam prasidėjus.

Patvirtinta
Lietuvos Respublikos Vyriausybės
2010 m. rugpjūčio 31 d. nutarimu Nr. 1243

**ekstremaliųjų situacijų skelbimo ir atšaukimo tvarkos aprašAS**

**I. BENDROSIOS NUOSTATOS**

1. Ekstremaliųjų situacijų skelbimo ir atšaukimo tvarkos aprašas (toliau – Aprašas) nustato savivaldybės ir valstybės lygių ekstremaliųjų situacijų skelbimo ir atšaukimo tvarką.

2. Apraše vartojamos sąvokos apibrėžtos Lietuvos Respublikos civilinės saugos įstatyme (Žin., 1998, Nr. [115-3230](http://www3.lrs.lt/pls/inter/dokpaieska.showdoc_l?p_id=69957); 2009, Nr. [159-7207](http://www3.lrs.lt/pls/inter/dokpaieska.showdoc_l?p_id=362030)).

**II. SAVIVALDYBĖS LYGIO ekstremaliosios situacijos SKELBIMAS IR ATŠAUKIMAS**

3. Savivaldybės lygio ekstremalioji situacija skelbiama, kai įvykis atitinka, pasiekia ar viršija Lietuvos Respublikos Vyriausybės patvirtintus ekstremaliųjų įvykių kriterijus ir yra bent viena iš šių sąlygų:

3.1.  ekstremalusis įvykis savivaldybėje pasiekia tokį mastą, kai iš nuolatinės gyvenamosios vietos evakuojama daugiau kaip 300 gyventojų;

3.2.  savivaldybėje ekstremaliojo įvykio padariniai sutrikdo daugiau kaip 500 gyventojų būtiniausias gyvenimo (veiklos) sąlygas ir ši padėtistrunka ilgiau kaip 24 valandas;

3.3.  ekstremaliojo įvykio padariniai išplinta savivaldybės teritorijoje, kurios bendras plotas viršija du trečdalius visos savivaldybės teritorijos bendrojo ploto;

3.4.  gelbėjimo, paieškos, neatidėliotini darbai ir ekstremaliųjų įvykių likvidavimas savivaldybės teritorijoje užtrunka arba numatoma, kad užtruks ilgiau kaip 24 valandas;

3.5.  ekstremalusis įvykis susidaro savivaldybės teritorijoje esančiame pavojingame ar valstybinės reikšmės objekte arba dėl ekstremaliojo įvykio sutrinka ar sutrikdoma tokio objekto kontrolė ar funkcionavimas;

3.6.  prašoma iš 3 ar daugiau gretimųsavivaldybių pagalbos gyventojams evakuoti, gelbėjimo, paieškos ir neatidėliotiniems darbams atlikti, ekstremaliajam įvykiui likviduoti ir jo padariniams šalinti, kai savivaldybėje esančių civilinės saugos sistemos pajėgų ir materialinių išteklių nepakanka.

4.   Savivaldybės ekstremalių situacijų komisija, susipažinusi su gelbėjimo darbų vadovo, savivaldybės ekstremaliosios situacijos operacijų vadovo ar savivaldybės ekstremalių situacijų komisijos įgalioto asmens informacija apie gresiančios ar susidariusios ekstremaliosios situacijos pobūdį ir mastą savivaldybėje, nedelsdama nusprendžia, ar teikti savivaldybės administracijos direktoriui pasiūlymą skelbti savivaldybės lygio ekstremaliąją situaciją.

5. Savivaldybės administracijos direktorius, esant Aprašo 3 punkte nustatytoms sąlygoms, priima įsakymą, kuriuo skelbia toje savivaldybėje savivaldybės lygio ekstremaliąją situaciją.

6. Savivaldybės ekstremalių situacijų komisija, susipažinusi su gelbėjimo darbų vadovo, savivaldybės ekstremaliosios situacijos operacijų vadovo ar savivaldybės ekstremalios situacijos komisijos įgalioto asmens informacija apie Aprašo 3 punkte nustatytų sąlygų išnykimą savivaldybėje, nusprendžia, ar teikti savivaldybės administracijos direktoriui pasiūlymąatšaukti savivaldybės lygio ekstremaliąją situaciją.

7. Savivaldybės administracijos direktorius, išnykus Aprašo 3 punkte nustatytoms sąlygoms, neatsižvelgdamas į tai, ar pateiktas Aprašo 6 punkte nurodytas siūlymas, nedelsdamas, bet ne vėliau kaip per 5 darbo dienas, priima įsakymą, kuriuo atšaukia toje savivaldybėje savivaldybės lygio ekstremaliąją situaciją.